b'\n_START_ARTICLE_\nVytautas Luko\xc4\x8dius\n_START_PARAGRAPH_\nVytautas Luko\xc4\x8dius on liettualainen kapellimestari. H\xc3\xa4n opiskeli kotimaassaan konservatoriossa pianonsoittoa ja orkesterinjohtoa. Vuosina 1999\xe2\x80\x932002 h\xc3\xa4n opiskeli Suomessa Sibelius-Akatemiassa. Vuosina 2000\xe2\x80\x932004 h\xc3\xa4n oli Liettuan kansallisen sinfoniaorkesterin avustava kapellimestari. H\xc3\xa4n vierailee usein Suomessa, muun muassa Turussa ja Kotkassa, yleens\xc3\xa4 johtamassa operetteja tai muuta kevyemp\xc3\xa4\xc3\xa4 klassista musiikkia._NEWLINE_Marraskuussa 2006 Luko\xc4\x8dius voitti ensimm\xc3\xa4isen palkinnon kolmannessa Jorma Panula\xc2\xa0-kapellimestarikilpailussa Vaasassa._NEWLINE_Vuodesta 2016 alkaen Luko\xc4\x8dius on Lappeenrannan kaupunginorkesterin taiteellinen johtaja.'